**Küsimused lastekaitse valdkonna juhile – Marge Viska, sotsiaalosakonna juhataja, Märjamaa Vallavalitsus**

1. Kui palju on Teie omavalitsuses lapsi?

Vastus:

Seisuga 01.04.2024 on Märjamaa vallas **1311 last**

1. Mitmele lapsele on omavalitsus määratud eestkostjaks?

Vastus: **16**

1. Kas omavalitsuse eestkostel olevate lastega tegeleb üks või kõik lastekaitsetöötajad? Vastus:

Eestkostel olevate lastega tegeleb 1 lastekaitsespetsialist (Maiken Kask), teda asendab teine lastekaitsespetsialist (puhkuse asendamine, haiguslehel asendamine).

1. Mille alusel on töö jaotatud lastekaitsespetsialistide vahel?

Vastus:

Töö sisu ja sihtrühma järgi.

1. Kuidas ja millal viimati on kontrollitud lastekaitsetöötajale LasteKS § s 20 sätestatud piirangute puudumist lastekaitsetöötajana töötamiseks? Vastus:

01.04.2024

1. Millised on peamised laste abivajaduse valdkonnad, millega lastekaitsetöötajad tegelevad?

Võimalusel tooge välja arvuliselt kui palju on menetlusi, kus subjektiks on ennastkahjustav ja/või suitsiidne laps ja lähisuhtevägivalla all kannatav laps? Vastus:

1. Hooldusõiguse küsimused – pereprobleemid
2. Abivajavad lapsed, sh kiusamised, hädaohus olevad lapsed
3. Laste erivajadused lasteasutustes
4. Laste vaimse tervise probleemid (sh enesevigastamised ennast kahjustav käitumine – hetkel 3 noort)
5. Mis olid teie piirkonna lastekaitsetöö prioriteedid 2023. aastal ja mis on käesoleval aastal?

Vastus:

Meie väljakutse: Märjamaa vallas on loodud lapse vajadustele vastav elukeskkond, tagatud on erivajadustega laste varajane märkamine ning nende arenguvajaduste toetamine ja perede nõustamine

Eesmärk:

Märjamaa vallas on loodud lapse vajadustele vastav elukeskkond, tagatud on erivajadustega laste varajane märkamine ning nende arenguvajaduste toetamine ja perede nõustamine.

Oleme peale COVID olukorda alustanud taas oma lastekaitsevõrgustiku tugevdamisega.

Selleks oleme teinud lastekaitsevõrgustikule ühiskoolitusi (Pille Kriisa – erivajadustega lapsed haridusasutustes; Tiina Naarits-Linn – kriisikoolitus) ning maakonna tasandil on võrgustiku juhtliikmed osalenud infoseminaril „Traumateadliku lähenemise toetamine haridussüsteemis“, seminari üheks eesmärgiks oli anda suunised juhendmaterjalide koostamiseks kriisiolukordades toimetulekuks.

1. Kuidas on korraldatud lastekaitsetöötajate osalemine koolitustel, infopäevadel ja supervisioonidel/kovisioonidel? Vastus:

Lastekaitsespetsialistidele jagatakse vallavalitsusele saadetud koolituste infot ning lastekaitsespetsialistid valivad sealt välja, millistel koolitustel osaleda soovivad.

Lastekaitsespetsialistid osalevad Lastekaitse Liidu korraldatavatel koolitustel.

Lastekaitsespetsialistid on ise otsinud koolitusi ja avaldanud soovi ja/või sotsiaalosakonna juhataja on teinud ettepanekuid koolitustel osalemiseks.

Viimane koolitus oli organiseeritud lastekaitse poolt kogu lastekaitse võrgustikule 27.-28.02.2024 – Kriisikoolitus (koolitaja T.Naarits-Linn)

1. Millises mahus võimaldatakse lastekaitsetöötajatel osalemist tasulistel koolitustel? Vastus:

Vastavalt vajadusele. Kui lastekaitsespetsialist ise või sotsiaalosakonna juhataja on näinud koolituse vajadust, siis tööandja on koolitusel osalemise võimaldanud.

1. Kas omavalitsuses on moodustatud nõuandva organina laste ja perede komisjon? Kui on olemas, kirjeldage komisjoni töökorraldust.

Vastus:

Eraldi komisjoni loodud ei ole.

1. Kui mitmel korral viimase 3 aasta jooksul on kasutatud LasteKS § 40 lg 2 sätet, mille kohaselt kohaliku omavalitsuse üksuse lastekaitsetöötajal või muul kohaliku omavalitsuse üksuse nimetatud ametnikul on õigus teha last kasvatavale isikule ettekirjutusi abivajava lapse kaitseks ja kohustada last kasvatavat isikut tegema koostööd lastekaitsetöötajaga? Kui ei ole, siis palun põhjendada, miks?

**Palume lisada 2023 – 2024 aasta STAR menetluste numbrid, kus ettekirjutust on kohaldatud.**

2: 22252799228 ja 23266080907

# KOV korraldatavad teenused

1. Missuguseid **abinõusid** on Teil KOV poolt võimalik pakkuda abivajavale lapsele ja tema perele? Vastus:

**KOV kohustuslikud teenused**, mida korraldame ja/või osutame:

Tugiisikuteenus, turvakoduteenus, sotsiaaltransporditeenus, eluruumi tagamise teenus, sh kodukohandus, võlanõustamise teenus (Nõustamiskeskus Sotsiaalne Kaasatus; MTÜ Pesapuu nõustamis- ja koolituskeskus, Tallinna Sotsiaaltöö Keskus), lapsehoiuteenus, asendushooldusteenus, järelhooldusteenus

**Täiendavalt korraldame osutame/ostame järgmisi teenuseid:**

Peretöötaja teenus – osutame ise, logopeed-eripedagoog – osutame ja ostame teenust

Ostame järgmisi teenuseid:

Leinanõustamine (Mahena, Aliede OÜ), kriisinõustamine (Aliede OÜ), kunstiteraapia (Ojaveere), mänguteraapia (Ojaveere), pereteraapia (Ojaveere Teraapiakeskus), psh nõustamine (MTÜ eriliste laste varajase toetamise keskus a-akadeemia Ivika Mägi), psühhoteraapia (Suhtelabor OÜ Helen Sööl), tegevusteraapia (Eriliselt osav OÜ), kognitiivkäitumise teraapia (Heaolukeskus OÜ), psühhiaatri esmane vastuvõtt (Pirita Psühhiaatriakeskus 120-195 eurot esmavisiit – oleme aidanud korraldada ja välja osta 1.psühhiaatri vastuvõtu, et laps või noor saaks võimalikult kiiresti erialaarsti vastuvõtule, tavajärjekord (haigekassa järjekord) väga pikk), kogemusnõustamine (Ojaveere Teraapiakeskus), psh teraapiateenus (Stefart Consult OÜ), psühholoogiteenus (Ojaveere), saviteraapia (FIE Eve Burmeister), kriisipereteenus, psühhoteraapia (Kaire Talviste) jt

1. Kuidas on korraldatud lastele turvakoduteenuse osutamine (kas on sõlmitud teenuse osutamise leping)? Vastus:

Teenuse osutamiseks lepingut sõlmitud ei ole. Oleme leidnud vabad teenusekohad väljakujunenud koostööpartneritelt. Liitusime projektiga Kriisipered, 3 last on olnud kriisipere teenusel.

# Tööprotsess

1. Kuidas on korraldatud lastega seotud PPA teatiste vastuvõtmine ja menetlusse andmine? Vastus:

Lastekaitsetöötajad vaatavad igal hommikul STAR-ist rida PPA-st tulevad uued andmed ning tegelema asub see lastekaitseaspetsialist, kelle klient pere (laps) juba on, kui on uus juhtum, siis jagame lastekaitse vahel vastavalt töökoormusele ja muudele asjassepuutuvatele asjaoludele juhtumid.

1. Mitu hädaohus oleva lapse juhtumit on olnud 2023. ja 2024. aastal? Vastus:

1

1. Kas **asutuses** on **juhend**, kuidas käituda hädaohusoleva lapse kohta **teate saamisel**?

Näiteks kui teate võtab vastu raamatupidaja, kuidas sel juhul tegutsetakse? Vastus:

Kasutame lasteombudsmani koostatud juhendit (chrome-extension://efaidnbmnnnibpcajpcglclefindmkaj/https://marjamaa.ee/documents/380086/14828599/Abivajavast+lapsest+teatamine+ja+andmekaitse+-+juhend.pdf/c3c40566-9b0e-434d-973c-4d596cd0c906)

Info meie kodulehel abivajavast lapsest ja hädaohus olevast lapsest teatamise kohta (https://marjamaa.ee/abi-vajav-laps).

1. Kuidas tehakse otsus lapse suunamiseks abivajava lapse rehabilitatsiooniteenusele, MDF teenusele või kinnise lasteasutuse teenusele? Mitu last on nimetatud teenustel (palun tooge välja teenuste kaupa)?

Vastus:

Otsus lapse suunamiseks rehabilitatsiooniteenusele, MDF teenusele või kinnise lasteasutuse teenusele tehakse lapse abivajaduse hindamise tulemusel.

01.04.2024 seisuga KLAT-is 1 laps

1. Millised tõenduspõhised ennetusprogrammid/koolitused ja sotsiaalprogrammid töötavad teie piirkonnas (näiteks Imelised aastad, Vanemluse ehituskivid, SPIN vm)? Vastus:

Imelised aastad – korraldas vald; läbi ROL-i Dialoog laste nimel, Gordoni perekool, KiVA kiusamisvaba programm, VEPA käitumisoskuste mäng, STEP programm, Hoolivad isad, MDFT.

1. Kas olete teadlikud tasuta lähisuhtevägivalla lahendamise koolitusest Digiriigi Akadeemias ning kas mõni lastekaitsetöötaja on selle läbinud? Vastus:

Lastekaitsespetsialist Maiken Kask on läbinud SKA ja Ohvriabi koolituse lähisuhtevägivalla teemal. Maiken on läbinud ka perelepituse koolituse. Digiriigi koolitusest ei ole kuulnud.

# Koostööpartnerid

1. Kes on omavalitsuse koostööpartnerid lähisuhtevägivalla juhtumite lahendamisel? Millises vormis koostöö toimub? Kuidas hindate koostööd nende asutustega, isikutega? Vastus:

PPA (eelkõige piirkonnapolitseinikud Gert Kalmiste ja Kaspar Rodes, uurijatega), Vanglateenistusest kriminaalhooldusametnikud, perearstid, Naiste Tugikeskus, vajadusel MARAC, lasteasutused, vajadusel psühholoogid, terapeudid, haiglate sotsiaaltöötajad, Lastemaja jne. Koostöö on enamasti juhtumipõhine. Võrgustikku jõustavatele üritustele oleme kaasanud koostööpartnereid.

Koostöö on hea.

1. Kellest/millest oma töös kõige enam tunnete puudust? Millisena näete ideaalpilti ning mis selle saavutamist takistab? Vastus:

Lastekaitse „tööriistakasti“ on vaja täiendavaid „tööriistu“ – vajaduspõhised teenused käitumishäiretega lastele/noortele, nt ravikodud ennasthävitava käitumisega lastele jne.

Puudus on nn esmatasandi spetsialistidest: koolipsühholoogid, eripedagoogid-logopeedid.

**Vajadusel lisage palun infot omavalitsuse vaates olulistel lastekaitseteemadel, mida pole käesolevas küsimustikus käsitletud, kuid mida peate oluliseks.**

Järjest rohkem on lapsi/noori, kes enam kuhugi olemasolevale teenusele nö ei sobitu. Meil on 3-4 last/noort, kes vajaks nn laste erihoolekandeteenust ja seda sel põhjusel, et nende igapäevase toimetuleku toetamiseks on vaja järjepidevalt mitmete erialade spetsialistide kaasamist, nö juhtumipõhist lisapersonali (VERGE ja HENK eriväljaõppega töötajaid, psh tugi jms) ja maksimaalses mahus tugiteenuseid, mis mahule vaatamata ei kata ikkagi kogu toevajadust. Lisaks sagedased politsei ja kiirabi kaasamised koos hospidaliseerimistega, kus lisaks noore enda kahjustustele on püsivalt ohustatud kõik lähikonnas viibijad. On käitumishäiretega lapsed/noored, kelle toevajadus tavapärasest kordades suurem kui KOV tugiteenustega võimalik katta. Samas KLAT teenuse formaat ei sobitu ning nö avasotsiaalkaitsega ei ole võimalik nende enda ja teiste turvalisust tagada.

Puudub toetav süsteem, mis tagaks lastele koolikohustuse täitmise ehk läbi kohustuse õiguse haridusele.